OzLabs/hebrew-wiki-articles huggingface dataset:
1877 במדע

==ארכאולוגיה==
* פורסם תרגום ראשון של פפירוס רינד.

==אנתרופולוגיה==
* לואיס הנרי מורגן פרסם את ספרו Ancient Society על שלבי פיתוח החברה.

==טכנולוגיה==
* אדוארד מויברידג' מפרסם סדרת צילומים מהירה של תנועת הסוס. הסדרה הוכיחה שסוס דוהר מרים את כל רגליו בו-זמנית והדגימה את אפשרות הצילום הרציף.
* סיום בניית Maria Pia Bridge בליסבון על ידי גוסטב אייפל.

==מתמטיקה==
* גאורג קנטור פרסם את השערת הרצף

==פליאנטולוגיה==
* דצמבר - גלוי שרידיהם של 2 שרידי דינוסאורים: אמפיסליאס אלתוס, ואמפיסליאס פראג'ילימוס בידי אדוארד דרינקר קופ בארצות הברית.

==רפואה==
* 2 באוקטובר – אורולוג גרמני מקסימיליאן ניצה השתמש לראשונה בציסטוסקופיה.

==נולדו==
* 7 בפברואר – גודפרי הרולד הארדי מתמטיקאי בריטי (נפטר ב-1947)
* 5 באפריל – ולטר סוטון ביולוג אמריקאי (נפטר ב-1916)
* 2 בספטמבר – פרדריק סודי כימאי בריטי, חתן פרס נובל (נפטר ב-1956)
* 11 בספטמבר – ג'יימס ג'ינס מתמטיקאי בריטי (נפטר ב-1946)
* 13 בספטמבר – וילהלם פילכנר חוקר ארצות גרמני (נפטר ב-1957)
* 21 באוקטובר – אוסבלד אייבי ביולוג אמריקאי (נפטר ב-1955)
* 25 באוקטובר – הנרי נוריס ראסל אסטרונום אמריקאי (נפטר ב-1957)

==נפטרו==
* 12 בינואר – וילהלם פון מייסטר, ביולוג גרמני (נולד ב-1824)
* 8 בפברואר – צ'ארלס וילקס, מגלה ארצות אמריקאי (נולד ב-1798)
* 3 ביוני – לודוויג פון קכל, בוטנאי ומוזיקולוג אוסטרי (נולד ב-1800)
* 17 בספטמבר – ויליאם הנרי פוקס טלבוט, מחלוצי הצילום הבריטי (נולד ב-1800)
* 23 בספטמבר – אורבן לה-ורייה, מתמטיקאי צרפתי (נולד ב-1811)
* 26 בספטמבר – הרמן גראסמן, בלשן ומתמטיקאי גרמני (נולד ב-1809)

==קישורים חיצוניים==

==הערות שוליים==

*
STS-71

STS-71 הייתה משימתה ה-14 של מעבורת החלל אטלנטיס, משימת המעבורות השלישית בתוכנית מיר ומעבורות החלל, במסגרתה בוצעה העגינה הראשונה בתחנת החלל הרוסית מיר, ומשימת החלל המאוישת ה-100 של ארצות הברית. המשימה שוגרה ב-27 ביוני 1995 מ-LC-39A ממרכז החלל קנדי כשבתוכה שני קוסמונאוטים רוסיים, שהיוו את משלחת מס' 19 לתחנת החלל מיר, ונחתה ב-4 ביולי 1995 כשבתוכה צוות משלחת מס' 18 לתחנת החלל מיר, ששוגר כ-4 חודשים לפני כן אל התחנה במשימת סויוז TM-21. בכך הפכה המשימה למשימת המעבורות הראשונה שצוותה השתנה במהלך הטיסה. עם עגינתה במיר ב-29 ביוני הפכו המעבורת ומיר לרכב החלל הגדול ביותר שהורכב בחלל (עד אז). במהלך המשימה ביצעו צוותי המעבורת ומיר ניסויים משותפים בתחנה וביחידת הספייסלאב שנשאה המעבורת, והועברה אספקה מהמעבורת אל מיר. משימה זו הייתה הראשונה מבין 7 משימות רצופות של המעבורת אטלנטיס אל מיר במסגרת תוכנית מיר ומעבורות החלל.

==צוות==
* רוברט גיבסון - מפקד המשימה
* צ'ארלס פרקורט - טייס
* גרגורי הרבו - מומחה משימה 1
* אלן בייקר - מומחה משימה 2
* בוני דנבאר - מומחה משימה 3
* אנטולי סולוביוב (סוכנות החלל הרוסית), חבר משלחת מס' 19 לתחנת החלל מיר (בהמראה בלבד)
* ניקולאי בודארין (סוכנות החלל הרוסית), חבר משלחת מס' 19 לתחנת החלל מיר (בהמראה בלבד)
* נורמן ת'אגארד, חבר משלחת מס' 18 לתחנת החלל מיר (בנחיתה בלבד)
* ולדימיר דז'ורוב (סוכנות החלל הרוסית), חבר משלחת מס' 18 לתחנת החלל מיר (בנחיתה בלבד)
* גנאדי סטרקאלוב (סוכנות החלל הרוסית), חבר משלחת מס' 18 לתחנת החלל מיר (בנחיתה בלבד)

אטלנטיס מעוגנת במיר כפי שצולם מהחללית [[סויוז TM-21.]]

==תיאור המשימה==
המשימה שוגרה ב-27 ביוני 1995 מכן שיגור LC-39A ממרכז החלל קנדי כשבתוכה שני קוסמונאוטים רוסיים, שהיוו את משלחת מס' 19 לתחנת החלל מיר. ב-29 ביוני בוצע עגינה במודול "קריסטל" של תחנת החלל מיר. החלו ניסויים משותפים עם צוות משלחת מס' 18 בפיקוד ולדימיר דז'ורוב שכבר שהו בתחנת החלל. המעבורת הביאה לתחנת החלל 450 ק"ג צויד ומסמכים.

המשימה הראשית הייתה ביצוע ניסויין בתחום מדעי החיים. בנוסף לכך בוצעו צילומי סרט בעזרת מצלמת IMAX.

לאחר 5 ימים בתחנת החלל למעבורת הועמסו ממצאי בדיקות רפויות, ציוד שכבר לא נדרש ומחשב לא תקין. ביחד עם חברי משלחת מס' 18 מעבורת התנתקה מתחנת החלל ונחתה בצהלחה במסלול נחיתה מס' 15 במרכז החלל קנדי.

==ראו גם==
* משימות מעבורות החלל

==קישורים חיצוניים==

* [https://www.nasa.gov/mission_pages/shuttle/shuttlemissions/archives/sts-71.html סיכום המשימה באתר נאס"א]
* [http://www.spacefacts.de/mission/english/sts-71.htm תיאור המשימה]
* [https://historycollection.jsc.nasa.gov/JSCHistoryPortal/history/shuttle_pk/pk/Flight_069_STS-071_Press_Kit.pdf דיווח לעיתונות]
* [https://www.youtube.com/watch?v=PaAlK0WEneY סרטון על המשימה]

STS-069
1995 בארצות הברית
עראבה (נפת ג'נין)

עראבה (בערבית عرابة) היא עיירה בנפת ג'נין של הרשות הפלסטינית, הממוקמת כ-13 ק"מ מדרום מערב לג'נין. העיירה שוכנת בגובה של 350 מטרים מעל פני הים, ליד עמק דותן המצוי בין הר הכרמל ושכם. על פי אומדן הלשכה הפלסטינית המרכזית לסטטיסטיקה, נכון ל-2017 מונה עראבה 11,479 תושבים, כולם מוסלמים.

==היסטוריה==
אדמות עראבה כוללות את ח'ירבת אל-חמאם ותל אל מחפר, שמשויכים ליישוב הכנעני ארובות, שמוזכר בספר מלכים א', או לעיר נרבתא מתקופת בית שני.

עראבה נזכרת ברישומי המס העות'מאנים של שנת 1596, שם היא מופיעה ככפר בנפה (נאחיה) של ג'בל שאמי במחוז (ליוה) של שכם, ונמנתה בה אוכלוסייה של 81 משקי בית ו-31 רווקים, כולם מוסלמים. תושבי הכפר שילמו מס קבוע של 33.3% על תוצרת חקלאית, כגון חיטה, שעורה, גידולי קיץ, זיתים ואת מס הג'יזיה [דרושה הבהרה - מוסלמים לא משלמים ג'יזיה], סה"כ 29,575 אקצ'ה.<ref>Hütteroth and Abdulfattah, 1977, p. 128. Note typo in grid number, see talk.</ref>
שרידי ארמון השייח' עבד -אל-האדי ששלט באזור בתקופה העות'מאנית
במאה ה-18 הפך הכפר לאחד מ-24 כפרי הכס שבהם ישבו מוח'תארים בארמון, או מצודה ושלטו על האזור.<ref></ref>

בעראבה התבססה משפחתו של חוסיין עבד אל-האדי, שהחזיקה בעבר באדמות באזור עפולה, בית שאן, ג'נין ושכם.

ממזרח לכפר בנו העות'מאנים תחנת רכבת של קו עפולה-שכם.

בשנת 1971 חוברה העיירה לרשת החשמל.

בין ילידי עראבה המפורסמים נמנים חוסיין עבד אל-האדי, פח'רי עבד אל-האדי (מראשי הכנופיות במרד הערבי הגדול, 1939-1936), אבו עלי מוסטפא וח'דר עדנאן.

פנורמה של עראבה

==קישורים חיצוניים==

* 

==הערות שוליים==

קטגוריה:נפת ג'נין
קטגוריה:הרשות הפלסטינית: יישובים
*
Back in the U.S.S.R

.Back in the U.S.S.R הוא שיר בסגנון רוק כבד של להקת הביטלס מהאלבום The Beatles (האלבום הלבן) שיצא ב-1968. השיר נכתב על ידי פול מקרטני אך הקרדיט ניתן גם לג'ון לנון. השיר מוביל ברצף לשיר הבא באלבום Dear Prudence. השיר נפתח בצליל של מטוס של חברת התעופה הבריטית BOAC שטס בחזרה לברית המועצות ממיאמי ביץ' שבארצות הברית. מקרטני כתב את השיר בזמן שהותם של הביטלס ברישיקש, הודו. מתופף הלהקה, רינגו סטאר, לא משתתף בשיר, פול מקרטני החליף אותו על התופים. השיר נכתב כמחווה לשיר של צ'אק ברי "Back in the U.S.A" ולשיר של הביץ' בויז "California Girls". במילים, המספר מבטא את ההקלה שלו בשובו הביתה לברית המועצות, הביטלס הקליטו את השיר כשלושה חלקים אחרי עזיבתו הפתאומית של רינגו סטאר באופן זמני, מתוך מחאה על הביקורת של מקרטני על תיפופו בשיר ועל המתחים שאפיינו את המפגשים לאלבום.

ב-1976, הוא יצא כסינגל לקידום אלבום האוסף Rock 'n' Roll Music, עם השיר "Twist and Shout" כבי-סייד. השיר הגיע למקום ה-19 במצעד הסינגלים הבריטי ולמקום ה-11 באירלנד. ב-2003 ביצע מקרטני את השיר בכיכר האדומה במוסקבה. אלטון ג'ון ובילי ג'ואל הוציאו גם גרסאות כיסוי שהוקלטו במהלך הופעות ברוסיה.

== רקע והשראה ==
פול מקרטני החל לכתוב את השיר בתור "I'm Backing the UK" בהשראת הקמפיין "I'm Backing Britain", שזכה לתמיכה לאומית רחבה בינואר 1968, חודש לפני שהביטלס עזבו להודו כדי לבצע קורס במדיטציה טרנסצנדנטלית. על פי הסופר איאן מקדונלד, מקרטני שינה את השם ל"-"I'm Backing the USSR", ולאחר מכן, על פי הלהיט של צ'אק ברי משנת 1959 "Back in the U.S.A.", הגיע לשם של השיר. דונובן, הזמר-כותב הסקוטי, שהצטרף לביטלס בהודו, אמר כי "Back in the U.S.S.R." היה אחד "הקטעים הקטנים והמצחיקים" שמקרטני ניגן בדרך כלל באשראם, והוסיף כי "כמובן, הבלדות המלודיות פשוט נשפכו ממנו".

בראיון שנערך בנובמבר 1968, אמר מקרטני כי השראתו לשיר הייתה מהשיר "Back in the U.S.A." של צ'אק ברי וכתב מנקודת המבט של מרגל רוסי שחזר לברית המועצות לאחר שליחות ממושכת בארצות הברית. מייק לאב מהביץ' בויז, תלמיד אחר שהיה איתם בהודו, אמר למקרטני לנגן את "Back in the U.S.S.R." על גיטרה אקוסטית בארוחת בוקר ברישיקש, שם הציע למקרטני את הגשר שצריך להתמקד בבנות ברוסיה, בסגנון "California Girls". בראיון שלו למגזין פלייבוי ב-1984, אמר מקרטני כי הוא כתב את זה כ"סוג של פרודיה של הביץ' בויז" המבוססת על "Back in the U.S.A.". הוא הוסיף:<blockquote>פשוט את אהבתי את הרעיון של נערות גאורגיה ודיברתי על מקומות כמו אוקראינה אם הן היו קליפורניה. היו גם ידיים על פני המים, שאני עדיין מודע להם. כי הם אוהבים אותנו שם [ברוסיה הסובייטית], למרות שהבוסים בקרמלין אולי לא.</blockquote>במילותיו, מקרטני העביר את הפטריוטיזם של השיר של ברי לקונטקסט רוסי. הוא אמר כי הוא התכוון שזה יהיה "זיוף" על הטיעון האמריקאי הטיפוסי של טיעון כי "זה הרבה יותר טוב לחזור הביתה" ואת הכמיהה למקום המולדת שלהם. מקרטני אמר כי למרות היעדרם של מותרות כאלו בברית המועצות, הנוסע הרוסי "עדיין יהיה גאה כמו אמריקני". לדברי הסופר מיכאל גריי "Back in the U.S.S.R." היה התגובה הסרדונית של הביטלס על השיר על אמריקה של ברי, שהפכה ל"בלתי אופנתית" עד סוף שנות השישים.

== מצעדים ==
{| class="wikitable"
|+מצעדי כל הזמנים
!ארגון
!שם
!מיקום
|-
|כאן 88
|מצעד שירי הביטלס של כאן 88
|53
|}

==קישורים חיצוניים==

== הערות שוליים ==

קטגוריה:שירי הביטלס
קטגוריה:שירי 1968
קטגוריה:שירים באנגלית
קטגוריה:שירים על רוסיה
קטגוריה:סינגלים בהוצאת אפל רקורדס
מעמד האישה - משפט ושיפוט, מסורת ותמורה

מעמד האישה: משפט ושיפוט, מסורת ותמורה הוא ספר עיון מאת השופט פרופ' מנחם אלון (המשנה ה-11 לנשיא בית המשפט העליון), העוסק במעמד האישה כפי שהוא מתבטא במשפט העברי ובחוק במדינת ישראל. כותרת המשנה של הספר היא: "ערכיה של מדינה יהודית ודמוקרטית". הספר פורסם בהוצאת הקיבוץ המאוחד במסגרת ספריית "הלל בן-חיים" למדעי היהדות ומצוטט לעיתים בפסקי דין וחוות דעת משפטיות.

==תוכן הספר==
הספר נפתח בהקדמה ארוכה המתארת את הליכתה של ההלכה לאחר האמנציפציה ביהדות אירופה ובמרכזים היהודיים שבארצות המזרח וצפון אפריקה. אלון דן במרחב שבין יצירתיות ואיפוק (אקטיביזם והימנעות) בנושא מעמד האישה בספרות השו"ת. 

חלק גדול מן הספר מוקדש להצגת ניתוח חוקים ופסקי דין במערכת המשפטית. אלון מרבה להציג חילוקי דעות בדרך פסיקת בתי המשפט ובתי הדין הרבניים ולהשוות את דין המשפט העברי למשפט האנגלי ופסיקות בית המשפט בארצות הברית. בין השאר נידונים חוק שיווי זכויות האישה (תשי"א -1951), פסק הדין ברנט-אפלשטיין, פסק הדין בפרשת נגר, פרשת אזוגי, פסק דין פדידה (התעללות האיש באשתו), פסק דין וייל (הזכות לקיום יחסי אישות) ופרשת בבלי אותה מבקר אלון הן מצד פסיקת בית הדין הרבני והן מצד פסיקתו של השופט אהרן ברק.

אלון מנתח את סוגיית מתן זכות בחירה לנשים בראשית המאה ה-20 דרך עמדתו השלילית של הרב אברהם יצחק הכהן קוק, פסיקתו היצירתית של הרב בן-ציון מאיר חי עוזיאל, ועמדות נוספות של הרב יחיאל יעקב וינברג והרב משה פיינשטיין. בתוך כך נידונים סוגיית לימוד תורה לנשים, הסמכת נשים כטוענות רבניות, והכללת נשים בגוף הבוחר של רבנים. בנושא זה דן אלון בהרחבה בפסק הדין שנתן בפרשת לאה שקדיאל החלטה שאפשרה את ישיבתה במועצה דתית.

סוגיות נוספות שנסקרות: ירושת הבת והאישה, מניעת עגינות האישה, הפקעת קידושין (אפקעינהו רבנן לקידושין מיניה) ודיני ההרחקות. סוגיות תפילת נשים בציבור נפרשת תוך התבוננות בפסק הדין "פרשת נשות הכותל", מהמצב ההיסטורי של בית הכנסת ברחבת הכותל ועד דברי הנשיא מאיר שמגר ודעת המיעוט של השופט שלמה לוין בפסק הדין.

==ראו גם==
* מעמד האישה ביהדות
* מעמד האישה בישראל
* פמיניזם דתי (יהדות)

==קישורים חיצוניים==
* .
* טובה אילן, [https://web.archive.org/web/20131015084803/http://www.kdati.org.il/info/amudim/699/11.htm על המדף: מעמד האישה למנחם אלון], עמודים - ביטאון הקיבוץ הדתי, כסלו תשס"ו.
* .

קטגוריה:משפט עברי
קטגוריה:ספרי מנחם אלון
קטגוריה:פמיניזם דתי (יהדות)
קטגוריה:נשים ביהדות
קטגוריה:מעמד האישה בדתות השונות
קטגוריה:ספרי 2005
קטגוריה:ספרי עיון בעברית: משפט
קטגוריה:ספרי הוצאת הקיבוץ המאוחד
קטגוריה:פמיניזם: ספרי עיון
Dear Prudence

Dear Prudence הוא שיר של להקת הביטלס, מהאלבום The Beatles (מוכר בתור האלבום הלבן) שיצא לאור בשנת 1968.
נושא השיר היא פרודנס פארו (אחותה של השחקנית מיה פארו) שנסעה עם הביטלס להודו ללמוד אצל מהרישי מהש יוגי. פארו התרכזה במדיטציה והתבודדה בחדרה, והשיר שכתב לנון "מזכיר" לה שיש עולם בחוץ.

לנון אמר מאוחר יותר כי התבודדותה ארכה שלושה שבועות. כמו בשיר הקודם באלבום, מתופף הלהקה רינגו סטאר לא הופיע בשיר ופול מקרטני החליף אותו על התופים. בשיר משתתף בן דודו של מקרטני, ג'ון, כשהוא שר ומוחא כפיים.

השיר זכה לגרסאות כיסוי רבות, ביניהן, גרסאות בביצוע סוזי והבנשיז, אוון רייצ'ל ווד וג'ים סטרג'ס.

== מצעדים ==
{| class="wikitable"
|+מצעדי כל הזמנים
!ארגון
!שם
!מיקום
|-
|כאן 88
|מצעד שירי הביטלס של כאן 88
|37
|}

==קישורים חיצוניים==

== הערות שוליים ==

קטגוריה:שירי הביטלס
קטגוריה:שירים באנגלית
קטגוריה:שירים על שחקנים
קטגוריה:סינגלים בהוצאת גפן רקורדס
קטגוריה:סינגלים בהוצאת פולידור רקורדס
מברג קולי

המברג הקולי של הדוקטור האחד-עשר, בפונקציה פתוחה וכבויה
מברג קולי (באנגלית: Sonic Screwdriver) הוא מכשיר בסדרת המדע הבדיוני "דוקטור הו". בסדרה, מי שמשתמש במברג לרוב הוא הדוקטור, אך לעיתים הוא נותן למלוויו להשתמש במברג.

המברג משמש למטרות רבות, כגון פתיחת מנעולים, סריקת חומרים והשתלטות על מערכות חשמליות.

בדומה לטארדיס, המברג הקולי הפך לאחד האייקונים של התוכנית. בסדרות הבת (ספין אוף) של "דוקטור הו" כגון "טורצ'ווד" ו"הרפתקאות שרה ג'יין" מוזכר המברג הקולי פעמים רבות ואף הומצאו לו חיקויים כגון "הליפסטיק הקולי" או "העט הקולי".

המברג הקולי הוזכר לראשונה בשנת 1968, זמנו של הדוקטור השני, בסיפור "זעם מן המעמקים". הוא הוזכר מספר פעמים בתקופתו של הדוקטור השלישי, והפעם הראשונה שהדוקטור הרביעי נראה משתמש בו הייתה ב-1977. בשנת 1982, בתחילת תקופת הדוקטור החמישי, הוא הוצא סופית מהסדרה בסיפור "הביקור". הוא הוזכר בסרט הטלוויזיה בשנת 1996, ובשנת 2005, בסדרה המחודשת של "דוקטור הו", חזר המברג סופית לתודעה.

לאורך כל הסדרה, היו גרסאות רבות למברג הקולי. הוא הושמד מספר רב של פעמים, והוחלף במברג חדש ומודרני יותר. מספר פעמים המברג התחדש יחד עם הדוקטור. כך למשל, לאחר שהדוקטור העשירי התחדש לצורתו החדשה, האחת-עשרה, המברג שלו נהרס על ידי חייזר בשם אסיר אפס לאחר שהדוקטור התחדש, והוחלף במברג אחר.

==המכשיר==
המברג הקולי הוא כלי רב תכליתי שניתן לבצע עמו כמעט כל פעולה של בניה, תכנות, פריצה וכו'.
במהלך הסדרה חוזרות מספר מגבולות שקיימות על המכשיר:
* לא משפיע על עץ - לאורך עונות הסדרה החדשה המכשיר אינו משפיע כלל על עץ למעט מצב בו מופעל חישוב לרמה תת-אטומית הלוקח בחשבון את התהודה המדויקת על המבנה סביב אותו אובייקט (לפי תיאור בספיישל 50 שנה)
* Deadlock (קיפאון בתרגום חופשי) - מצב בו יש נעילה מערכתית של אותו אובייקט ולמעשה חוסם כל תדר או השפעה של גוף זר. המגבלה הזאת מוזכרת בהקשרים רבים כמו נעילת ביטחון של מערכות, קיפאון קוונטי של המלאכים הבוכים, מיגון שמוקם סביב הארכיון השחור במגדל של לונדון וכו'.

אין ודאות לאפשרות שימוש או הסבה של המברג הקולי לנשק אם כי ישנם פרקים בו נראה כי יש במברג היכולות האלה מאידך, דמות הדוקטור חוזרת מדגישה מספר רב של פעמים כי מדובר בכלי מדעי בלבד והוא אינו מוכן לשאת עליו נשק (כגון: מזימת הסנטורים - עונה 4), אך בספיישל 50 שנה לדוקטור, שלושת הדוקטורים השתמשו במברגים שלהם בשביל להעיף דאלק לאחור.

==קישורים חיצוניים==

*[http://he.doctorwho.wikia.com/wiki/%D7%9E%D7%91%D7%A8%D7%92_%D7%A7%D7%95%D7%9C%D7%99|מברג קולי בדוקטורפדיה, אנציקלופדיית דוקטור הו בעברית]

קטגוריה:דוקטור הו
קטגוריה:טכנולוגיות מדע בדיוני
רייצ'ל רוברטס

רייצ'ל רוברטס (באנגלית: Rachel Roberts; 20 בספטמבר 1927 - 26 בנובמבר 1980) הייתה שחקנית קולנוע ותיאטרון ולשית זוכת שלושה פרסי באפט"א ומועמדת פרס אוסקר לשחקנית הטובה ביותר ופרס גלובוס הזהב לשנת 1963 על הופעתה בסרט "מחירו של גבר".

== ביוגרפיה ==
רוברטס נולדה בעיירה ללנלי שבמערב ויילס.
למדה באוניברסיטת ויילס ובהאקדמיה המלכותית לאמנות הדרמה שבלונדון.

החלה את דרכה כשחקנית בשנות ה-50 של המאה ה-20 בסרטים קטנים בקולנוע הבריטי.
התפרסמה בפעם הראשונה בשנת 1960 בהפקתם של טוני ריצ'רדסון וקארל רייז "מוצאי שבת ובוקר יום א'" בתפקיד ברנדה לצידו של אלברט פיני.
רוברטס זכתה על הופעתה בפרס באפט"א לשחקנית הטובה ביותר בתפקיד ראשי.
בשנת 1963 הועמדה רוברטס לפרס אוסקר לשחקנית הטובה ביותר ולפרס גלובוס הזהב לשחקנית הטובה ביותר על תפקידה בדרמה "מחירו של גבר" בתור גברת מרגרט האמונד, תפקיד שזיכה אותה בפרס באפט"א שני.

באמצע שנות ה-70 שיחקה רוברטס בסרטו של פיטר ויר "פיקניק בצל ההר" בתפקיד גברת אפליארד
בקומדיה המוזיקלית "בר מזל" לצידם של מלקולם מקדואל ורלף ריצ'רדסון ובמותחן הפשע של סידני לומט "רצח באוריינט אקספרס" בתפקיד החשודה הגרמנייה הילגרד שמידט. 
ב-1978 הופיעה במותחן הקומי "תרגיל לבלשית מתחילה" בתור גרדה קאסוול, העוזרת של הארכיבישוף.
ב-1979 זכתה רוברטס בפרס באפט"א לשחקנית הטובה ביותר בתפקיד משנה על הופעתה בדרמה הצבאית "ינקים", הופעה זו בנוסף לסרט האימה "כשזר קורא" בו השתתפה היו האחרונות בהן התפרסמה רוברטס. 

רוברטס התגרשה פעמיים במהלך חייה מהשחקן האנגלי אלן דובי ומכוכב הקולנוע רקס הריסון.
לאחר גירושיה מהריסון שקעה רוברטס בדיכאון עמוק והתמכרה לאלכוהול.
רוברטס התאבדה ב-26 בנובמבר 1980 בגיל 53 בביתה שבלוס אנג'לס לאחר שנטלה כמות רבה של משככי כאבים ביחד עם אלכוהול.
גופתה נשרפה בטקס שהתבצע ב"בית הקברות צ'אפל אוף דה פיינס".

== פילמוגרפיה נבחרת ==
* מוצאי שבת ובוקר יום א' (1960)
* מחירו של גבר (1963)
* בר מזל (1967)
* נשות הרופאים (1970)
* שודדי הפרא (1971)
* בר מזל (1973)
* רצח באוריינט אקספרס (1974)
* תקוות גדולות (1974)
* פיקניק בצל ההר (1975)
* תרגיל לבלשית מתחילה (1978)
* ינקים (1979)
* כשזר קורא (1979)

== קישורים חיצוניים ==

* 
* 

קטגוריה:שחקניות קולנוע וטלוויזיה ולשיות
קטגוריה:שחקניות תיאטרון ולשיות
קטגוריה:בוגרי האקדמיה המלכותית לאמנות הדרמה
קטגוריה:אישים זוכי פרס דרמה דסק

קטגוריה:בריטיות שנולדו ב-1927
קטגוריה:בריטים שנולדו ב-1927
קטגוריה:מתאבדים: אמנים
קטגוריה:בריטיות שנפטרו ב-1980
קטגוריה:בריטים שנפטרו ב-1980
Glass Onion

Glass Onion הוא שיר של להקת הרוק הבריטית הביטלס מאלבומם The Beatles מ-1968. השיר נכתב על ידי ג'ון לנון, אך הקרדיט ניתן ללנון-מקרטני.

נכון לאפריל 2020, מונה ההשמעות של השיר ברשת הזרמת המדיה ספוטיפיי עומד על כ-16 מיליון.

== מילים ==
לנון כתב את השיר כדי לבלבל אנשים שחקרו יותר מדי את המשמעויות הליריות של שירי הביטלס, וזה הרגיז אותו. שורות רבות מתייחסות לשירים קודמים של הלהקה, כמו Strawberry Fields Forever, I Am the Walrus, Lady Madonna, The Fool on the Hill ו-Fixing a Hole. השיר מתייחס גם ל"חוף הברזל היצוק", אזור חוף בדרום ליברפול הידוע לאנשים המקומיים בשם "The Cazzy".

המילים בשיר "The walrus was Paul" (סוס הים היה פול) נחשבות "רמז", כביכול, לתאוריית הקשר על מותו של פול מקרטני. לנון ביטל כל משמעות עמוקה למילים:<blockquote>זרקתי את השורה פנימה, "The walrus was Paul", רק כדי לבלבל את כולם עוד קצת. זה היה יכול להיות "The fox terrier is Paul". זאת אומרת, זה רק קצת שירה.</blockquote>"Glass Onion" היה שם שהציע לנון ללהקת אייביס, שחתמה באפל רקורדס ב-1968 ומאוחר יותר הפכה לבאדפינגר.

== הקלטה ==
השיר היה אחד מכמה הקלטות דמו שהוקלטו בביתו של ג'ורג' האריסון ב-1968, לפני ההקלטות של The Beatles. הדמו של Esher יצא לראשונה ב-Anthology 3 ובמהדורת הדלוקס של The Beatles ב-2018.האלבום, Anthology 3, כלל גם גרסה חלופית שהכילה אפקטים קוליים שונים במקום עיבוד המיתרים.

זהו השיר הראשון ב-The Beatles שמציג את רינגו סטאר על התופים. סטאר עזב את הלהקה לזמן קצר במהלך הקלטות האלבום, ותופים בשירים "Back in the U.S.S.R" ו-"Dear Prudence" נוגנו על ידי פול מקרטני.

== משתתפים ==
לפי איאן מקדונלד:

* ג'ון לנון - שירה, גיטרה אקוסטית
* פול מקרטני - גיטרה בס, פסנתר, חלילית
* ג'ורג' האריסון - גיטרה מובילה
* רינגו סטאר - תופים, טמבורין
* כריס תומאס - חלילית
* ג'ורג' מרטין - עיבוד מיתרים הכולל:
** הנרי דאטינר - כינור
** אריק בואי - כינור
** נורמן לדרמן – כינור
** רונלד תומאס - כינור
** ג'ון אנדרווד - ויולה
** קית' קאמינגס - ויולה
** אלדון פוקס – צ'לו
** רג'ינלד קילבי - צ'לו

==קישורים חיצוניים==

קטגוריה:שירי הביטלס
קטגוריה:שירים באנגלית
קטגוריה:שירים על הביטלס
סונטארים

הסונטארים (ביחיד: סונטארן, באנגלית: Sontaran) הם יצורים בדיוניים מסדרת המדע הבדיוני דוקטור הו. דמויות אלו הופיעו לראשונה בעונה 11 של הסדרה המקורית בפרק "לוחם הזמן",בסדרה המחודשת בעונה 4 בפרק "תכסיס הסונטארן" ובסדרת הספין אוף הרפתקאות שרה ג'יין. הסונטארים הם גזע אשר אוהב ומתקיים מלחימה. הם שונאים את הדוקטור בגלל שהוא היחיד ששרד מהמלחמה הגדולה ביקום הנקראת מלחמת הזמן והסונטארים לא הורשו להשתתף בה.

== תיאור פיזי ==
הסונטארים מתוארים כגזע דמוי אדם, הם שריריים ונמוכים. עורם הוא בדרך כלל בצבע חום בהיר, וראשם מחובר ישירות לגופם ויוצר צורת כיפה. הסונטארנים מתוארים על ידי רוס ג'נקינס כ"תפוח אדמה מבושל ומדבר" הם לובשים בדרך כלל שריון עבה אשר מאפשר להם להיות בלתי פגיעים. יש להם נשק שמשתק את האיבר שבו הנשק פוגע. אין לסונטארים פחד מיריות בגלל שיש להם מכשיר שגורם לרובים לא לירות.

== סונטאר ==
הסונטארים מגיעים מהכוכב סונטאר אשר לדברי הדוקטור נמצע בזרוע הספירלה הדרומית של הגלקסיה. בסונטאר יש שדה כבידה חזק מאוד, מה שמסביר את צורתם הנמוכה והשמנמנה של הסונטארים.

==סטראקס==
סטראקס הוא מפקד לשעבר בצבא הסונטארים שהורד לדרגת אח. הוא מת בפרק "שדים בורחים" בעונה 6 כדי לשלם את חובו לדוקטור, אך הוחזר לחיים על ידי מאדאם וסטרה (ניב מקינטוש) וג'ני פלינט (קטרין סטיוארט) ומאז הוא חי איתן כמשרתן בלונדון הוויקטוריאנית.
כל ההופעות של הסונטארים בסדרה אחרי הפרק "שדים בורחים" הן של סטראקס.

== רשימת הופעות ==
* הפרק "לוחם הזמן", הפרק הראשון בעונה ה-11 של הסדרה המקורית. הדוקטור ה-3.
* הפרק "ניסוי הסונטארן", הפרק ה-3 בעונה ה-12 של הסדרה המקורית. הדוקטור ה-4.
* הפרק "הפלישה לזמן", הפרק ה-6 בעונה ה-15 של הסדרה המקורית. הדוקטור ה-4.
* תפקיד אורח בפרק "לוגופוליס", הפרק ה-7 בעונה ה-18 של הסדרה המקורית. הדוקטור ה-4.
* הפרק "שני הדוקטורים", הפרק ה-4 בעונה ה-22 של הסדרה המקורית. הדוקטור ה-2 וה-6.
* הספיישל "תיקון הסונטארים". הדוקטור ה-6. 
* הפרק הכפול "תכסיס הסונטארן / שמי הרעל", הפרק ה-4 וה-5 בעונה ה-4 של הסדרה המחודשת. הדוקטור ה-10.
* הפרק "הסונטארן האחרון", בהרפתקאות שרה ג'יין.
* תפקיד אורח בספיישל הכפול "סוף הזמן". הדוקטור ה-10.
* הפרק "אויבו של ההרס", בהרפתקאות שרה ג'יין.
* תפקיד אורח (כהולוגרמה בלבד) בפרק "השעה ה-11", הפרק הראשון בעונה ה-5 של הסדרה המחודשת. הדוקטור ה-11.
* תפקיד אורח בפרק הכפול "הפנדוריקה נפתחת / המפץ הגדול", הפרק ה-12 וה-13 בעונה ה-5 של הסדרה המחודשת. הדוקטור ה-11.
* הפרק "איש טוב הולך למלחמה", הפרק ה-7 בעונה ה-6 בסדרה המחודשת. הדוקטור ה-11.
* הספיישל "אנשי השלג" בעונה 7 של הסדרה המחודשת. הדוקטור ה-11.
* הפרק "אימת הארגמן", הפרק האחד עשר בעונה 7 של הסדרה המחודשת. הדוקטור ה-11.
* הפרק "שמו של הדוקטור" הפרק השלושה עשר בעונה 7 של הסדרה המחודשת. הדוקטור ה-11.
* הפרק "נשימה עמוקה" הפרק הראשון בעונה 8 של הסדרה המחודשת. הדוקטור ה-12.

== קישורים חיצוניים ==

* [http://www.bbc.co.uk/doctorwho/dw/characters/Sontaran הסונטארים באתר BBC, המדור הרשמי של דוקטור הו] 

קטגוריה:דוקטור הו
קטגוריה:חוצנים
זלדה פיצג'רלד

זלדה סֵייר פיצג'רלד (באנגלית: Zelda Sayre Fitzgerald; 24 ביולי 1900, מונטגומרי, אלבמה, ארצות הברית – 10 במרץ 1948, אשוויל, קרוליינה הצפונית, ארצות הברית) הייתה ילדתם הצעירה של שופט בית המשפט העליון באלבמה, אנתוני דיקסון סיירה, ומיני באקנר מאכן סיירה, זוג בולט ממעמד הביניים ובעל שורשים בהיסטוריה של מונטגומרי והקונפדרציה, וסופרת ואשת בוהמה (פלאפרית) אמריקאית, ואשתו של הסופר סקוט פיצג'רלד.

זלדה נישאה לסקוט פיצג'רלד ב-1920. ב-26 באוקטובר 1921 נולדה בתם היחידה, פרנסיס "סקוטי" פיצג'רלד. בשנים 1931-1924 שהו השניים בפאריס. במחצית הראשונה של שנות העשרים, היא תרמה לעיתים קרובות את דעותיה על אהבה מודרנית, נישואין וגידול ילדים לתקשורת.

ב-1930 אושפזה זלדה לראשונה, לאחר שהתישה עצמה באימוני בלט, ואובחנה אצלה סכיזופרניה. בבית החולים כתבה את הרומן הראשון שלה "שמור לי את הוואלס" (1932). הפיצג'ראלדים נפרדו בשנת 1934, למרות שמעולם לא התגרשו. בין השנים 1936 ל 1940, זלדה התגוררה בבית החולים היילנד באשוויל, צפון קרוליינה, וסקוט התדרדר לאלכוהוליזם ואלמוניות ספרותית. ב-1939 נפרדו בני הזוג בפעם האחרונה. ב-1940 נפטר סקוט. ב-1948 נהרגה זלדה כתוצאה משרפה בבית החולים.<ref></ref>

==כסמל תקופה וכסמל תרבות==
בני הזוג פיצג'רלד גילמו בעיני עיתוני התקופה את שנות העשרים הסוערות, ומהווים עד היום את אחד מסמלי שנות העשרים. פיצג'רלד כונתה בידי בעלה בתואר "המתירנית האמריקאית הראשונה".

==לקריאה נוספת==

* Nancy Milford, Zelda Fitzgerald: A Biography, Bodley Head, 1970 
* James Robert Mellow, Invented Lives: F. Scott and Zelda Fitzgerald, Houghton Mifflin, 1984 
* Matthew J. Bruccoli (ed.), The Collected Writings of Zelda Fitzgerald, University of Alabama Press, 1997 
* Jackson R. Bryer (ed.), Cathy W. Barks (ed.), Dear Scott, Dearest Zelda: the Love Letters of F. Scott and Zelda Fitzgerald, St. Martin's Press, 2002 
* Linda Wagner-Martin, Zelda Sayre Fitzgerald: An American Woman's Life, Palgrave Macmillan, 2004 
* Judith Mackrell, Flappers: Six Women of a Dangerous Generation: Josephine Baker - Tallulah Bankhead - Diana Cooper - Nancy Cunard - Zelda Fitzgerald - Tamara De Lempicka, Farrar, Straus and Giroux, 2014 
* Sarah Bartlett Churchwell, Careless People: Murder, Mayhem, and the Invention of The Great Gatsby, Penguin Press, 2014 

==קישורים חיצוניים==

* 
* 

==הערות שוליים==

קטגוריה:אנשי בוהמה אמריקאים
קטגוריה:סופרות אמריקאיות
קטגוריה:סופרים אמריקאים
קטגוריה:סכיזופרנים
קטגוריה:אמריקאיות שנולדו ב-1900
קטגוריה:אמריקאים שנולדו ב-1900
קטגוריה:אמריקאיות שנפטרו ב-1948
קטגוריה:אמריקאים שנפטרו ב-1948
השושלת היגלונית

ממלכות בשליטת השושלת בשיא כוחה במאה ה-15
השושלת היגלונית (בפולנית: Jagiellonowie; בליטאית: Jogailaičiai; בבלארוסית: Ягелоны; בהונגרית: Jagelló; בצ'כית: Jagellonci) הייתה שושלת מלוכה ממוצא ליטאי, ששלטה באיחוד הפולני-ליטאי בין השנים 1386 עד 1572, חבריה נשאו בתואר מלך פולין, הדוכס הגדול של ליטא (בשנים 1377–1392 ו-1440–1572), מלך הונגריה (1440–1444 ו-1490–1526) ומלך בוהמיה (1471–1526). השושלת הייתה שושלת המלכים העיקרית ששלטה בפולין-ליטא והביאה אותה לשיא התפשטותה הגאוגרפית.

ראשיתה של השושלת במלך ולדיסלב השני יגיילו, שכונה יוגליה. ב-1385, בעודו הדוכס הגדול של ליטא המיר את דתו מנצרות יוונית-אורתודוקסית לנצרות קתולית ונשא לאישה את ידוויגה, מלכת פולין והיה בכך למלך פולין הראשון מהשושלת. במסגרת זו כוננה בקרקוב אוניה פרסונלית בין פולין לליטא, בראשות מונרך מהשושלת היגלונית, השולט על שתי הישויות המדיניות.

סוף השושלת בא עם מותו של זיגמונט השני אוגוסט ללא יורשים ב-1572.

== מלכי השושלת ==
* ולדיסלב השני יגיילו (יוגליה) - הדוכס הגדול של ליטא (1377–1401), מלך פולין (1386–1434)
בניו של יוגליה:
* ולדיסלב השלישי, מלך פולין - מלך פולין (1434–1444), מלך הונגריה (לאיוש הראשון, 1440-1444)
* קז'ימייז' הרביעי, מלך פולין - הדוכס הגדול של ליטא (1440–1492), מלך פולין (1447–1492)
בניו של קז'ימייז' הרביעי:
* אולסלו השני, מלך בוהמיה והונגריה - מלך בוהמיה (1471–1516), מלך הונגריה (1490–1516)
* יאן הראשון אולברכט, מלך פולין - מלך פולין (1492–1501)
* אלכסנדר יגיילו - הדוכס הגדול של ליטא (1492–1506), מלך פולין (1501–1506)
* זיגמונט הראשון, מלך פולין - הדוכס הגדול של ליטא (1506–1548), מלך פולין (1506–1548)
הדור הרביעי:
* לאיוש השני, מלך הונגריה (בנו של ולדיסלב השני) - מלך בוהמיה (1516–1526), מלך הונגריה (1516–1526)
* זיגמונט השני אוגוסט (בנו של זיגמונד הראשון) - הדוכס הגדול של ליטא (1548–1572), מלך פולין (1548–1572)

==קישורים חיצוניים==

* 
* 

*
קטגוריה:מלכי פולין
קטגוריה:הדוכסים הגדולים של ליטא
טויוטה יאריס

טויוטה יאריס (Toyota Yaris) היא סדרה של מכוניות סופרמיני האצ'בק מתוצרת חברת טויוטה היפנית, המיוצרות משנת 1998. ביפן שמו של הרכב טויוטה ויטז (Toyota Vitz), בעולם הרכב מוכר בשם טויוטה יאריס, כאשר בחלק מהשווקים הדור הראשון של הרכב נקרא טויוטה אקו (Toyota Echo).

==דגמים==
* דור ראשון (1998–2005) XP10
* דור שני (2005–2010) XP90
* דור שלישי (2020-2010) XP130 מיוצר במפעל ההרכבה של טויוטה בצרפת

== טויוטה יאריס קרוס ==
בנוסף נמכרת גרסת קרוסאובר המבוססת על היאריס, טויוטה יאריס קרוס. הושק ב-2021.
<gallery>
File:Toyota Yaris front 20080214.jpg|(1999–2005)
File:Toyota Yaris rear 20080214.jpg|(1999–2005)
File:Toyota Yaris 1.3 VVT-i front.JPG|(2005-2009)
File:Toyota Yaris 1.3 VVT-i rear.JPG| (2005-2009)
File:Toyota Yaris II Facelift 20090517 front.JPG|(2009-2011)
File:Toyota Yaris II Facelift 20090517 rear.JPG| (2009-2011)
File:Toyota Yaris 1.0 VVT-i Cool (XP130) – Frontansicht, 18. Mai 2012, Ratingen.jpg| (2011-2014)
File:Toyota Yaris 1.0 VVT-i Cool (XP130) – Heckansicht, 18. Mai 2012, Ratingen.jpg|(2011-2014)
File:2015 Toyota Yaris (NCP130R) Ascent 5-door hatchback, GoGet CarShare (2015-06-15) 01.jpg| (2014-2020)
File:2015 Toyota Yaris (NCP130R) Ascent 5-door hatchback, GoGet CarShare (2015-06-15) 02.jpg| (2014-2020)
File:2020 Toyota Yaris Design HEV CVT 1.5 Front.jpg| (2020-)
File:2020 Toyota Yaris Design HEV CVT 1.5 Rear.jpg| (2020-)
</gallery>

==קישורים חיצוניים==

* 

קטגוריה:מכוניות מיני
יאריס
קטגוריה:דגמי מכוניות שהושקו ב-1998
קטגוריה:מכונית השנה באירופה
קטגוריה:כלי רכב יפניים
מעגל מצפה הכוכבים מס' 1

מעגל מצפה הכוכבים מס' 1 (באנגלית: Number One Observatory Circle) הוא שמו של מעונו הרשמי של סגן נשיא ארצות הברית בעיר וושינגטון. הבניין, השוכן בשטחו של מצפה הכוכבים של צי ארצות הברית, משמש לייעוד זה משנת 1975. המעון שוכן בצפון-מערב העיר וושינגטון, בקרבת הצטלבות שדרות מסצ'וסטס ורחוב 34.
== היסטוריה ==
נבנה בשנת 1893 כבית מגורים לשימושו של מפקד מצפה הכוכבים. הוא תוכנן על ידי האדריכל לאון דסה (Leon Dessez, 1858-1918) בסגנון המלכה אן, שהיה פופולרי ברבע האחרון של המאה ה-19. הוא כולל ארבעה מפלסים (כולל מרתף ובו המטבח) ו-33 חדרים ושטח רצפתו הוא כ-850 מטרים מרובעים. במקור צופו החזיתות החיצוניות של הבניין בלבני טרקוטה, אך ב-1961 נצבעו הלבנים בצבע לבן. 

בשנת 1923 הועבר הבניין לשימושו של מפקד המבצעים הימיים (תוארו של מפקד הצי). ביולי 1974 הורה הקונגרס על הסבת הבניין למעונו הרשמי של סגן הנשיא. הרקע לכך היה ההוצאות המאמירות של אבטחתם של סגני הנשיא, שגרו עד לאותו מועד בבתים פרטיים בוושינגטון. פנים הבניין שופץ לשם כך ללא הקדשת תשומת לב לשימור הסגנון הארכיטקטוני המקורי שלו. המבנה הוכנס לשימוש פעיל בספטמבר 1975. 

נלסון רוקפלר, סגנו של הנשיא ג'רלד פורד, לא גר בבית והשתמש בו לשם אירוח בלבד. רק בשנת 1977 החל סגן הנשיא – אז וולטר מונדייל, סגנו של הנשיא ג'ימי קרטר - לגור בבית דרך קבע. בשנת 2001 עבר הבניין שיפוץ נוסף על ידי צי ארצות הברית. משפחות סגני הנשיא שגרו בבניין צבעו את פנימו והציבו בו רהיטים ופיסול על פי טעמן. 

סגני הנשיא ומשפחותיהם מארחים במעון אורחים שונים וביניהם מנהיגים מארצות אחרות. 

<gallery widths="200" heights="200" perrow="3">
קובץ:1OC1895.jpg|מראה הבית בשנת 1895
קובץ:1OCveranda.jpg|מראה מרפסת הבניין
קובץ:State Lunch with Cheney and Hu Jintao 2002.jpg|סגן הנשיא דיק צ'ייני מקיים במעון ארוחה רשמית לסגן נשיא סין חו ג'ינטאו, 2002
קובץ:Number One Observatory Circle; December 2017.jpg|מעון מצפה הכוכבים בעת חג המולד
קובץ:Joe Biden speaking at St. Patrick's Day breakfast 2010.jpg|סגן הנשיא ג'ו ביידן בארוחת גאלה ליום פטריק הקדוש
קובץ:David Addington Reads His Blackberry under Arbor at the United States Naval Observatory (18024782384).jpg|בריכת השחייה
קובץ:Vice President Biden hosted a dinner for Xi Jinping at Number One Observatory Circle in 2012 (1).jpg|סגן הנשיא ג'ו ביידן מארח את נשיא סין שי ג'ינפינג 
קובץ:Vice President Cheney Talks with David Addington, Stu Rothenberg, Brenda Becker and Mel Raines at the United States Naval Observatory (18643318562).jpg|המבואה 
קובץ:Vice President Cheney Talks with David Addington at the United States Naval Observatory (18703596892).jpg|סגן הנשיא דיק צ'ייני וראש סגל סגן הנשיא דיוויד אדינגטון
קובץ:Vice President Cheney Talks with David Addington and Joe Wood at the United States Naval Observatory (19547309982).jpg|alt=
</gallery>

==קישורים חיצוניים==

* 

קטגוריה:סגנות נשיאות ארצות הברית
קטגוריה:ארצות הברית: מעונות רשמיים
קטגוריה:וושינגטון די. סי.: מבנים
קטגוריה:צי ארצות הברית
Sun King

Sun King הוא שיר בסגנון ארט רוק של להקת הביטלס מתוך אלבומם Abbey Road שיצא ב-1969. כמו השיר הקודם באלבום Because, גם בשיר זה יש שירה הרמונית על ידי ג'ון לנון, פול מקרטני וג'ורג' האריסון. שם השיר היה Here Comes the Sun King, אך קוצר ל-Sun King כדי לא לבלבל עם השיר Here Comes the Sun. השיר מתחיל לאחר השיר הקודם כשנשמעים קולות של צרצרים, ומוביל לשיר הבא כשיש תיפוף על ידי רינגו סטאר. השיר מכיל גם שימוש בשפות אחרות, דבר ייחודי לשירי הביטלס.

==Gnik Nus==
Gnik Nus היה קטע א-קפלה של השיר מאלבום הרמיקס של הלהקה LOVE (אלבום).

==קישורים חיצוניים==

==הערות שוליים==

קטגוריה:שירי 1969
קטגוריה:שירי הביטלס
קטגוריה:שירים באנגלית
קטגוריה:שירים מרובי שפות
קטגוריה:שירים על מלכים
Mean Mr. Mustard

Mean Mr. Mustard הוא שיר של להקת הביטלס שנכתב על ידי ג'ון לנון (הקרדיט ניתן גם לפול מקרטני) והוכנס לאלבום Abbey Road שיצא לאור בשנת 1969.<ref></ref>

השיר נעשה כהמשך ישיר לשיר הקודם, Sun King. לנון כתב את השיר בהודו. לנון הושפע בכך שקרא בעיתון על אדם קמצן שלא מראה את מזומניו אפילו כשאנשים מכריחים אותו להראות להם. גרסת דמו מופעיה באלבום Anthology 3 שהוקלטה ב-1968. השיר הבא באלבום הוא Polythene Pam.

נכון לאפריל 2020, מונה ההשמעות של השיר ברשת הזרמת המדיה ספוטיפיי עומד על כ-16 מיליון.<ref></ref>

==קישורים חיצוניים==

== הערות שוליים ==

קטגוריה:שירי הביטלס
קטגוריה:שירים באנגלית
קטגוריה:שירים על דמויות גבריות בדיוניות
She Came in Through the Bathroom Window

She Came in Through the Bathroom Window (בתרגום חופשי: היא נכנסה דרך חלון האמבטיה) הוא שיר רוק של להקת הביטלס מאלבומם Abbey Road מ-1969. השיר נכתב על ידי פול מקרטני (הקרדיט ניתן גם לג'ון לנון).

מקרטני ציין כי השיר נכתב בהשראת "אפל סקארפס" (Apple scruffs, קבוצת אוהדים מסורים שהסתובבו מחוץ לאולפני אבי רוד ובתיהם של הביטלס), אשר פרצו לביתו של מקרטני בלונדון. ג'סיקה סמואלס, אחת מחברי הקבוצה, אמרה: "היינו משועממים, הוא היה בחוץ אז החלטנו לבקר אותו, מצאנו סולם בגינה שלו ותקענו אותו על חלון השירותים שהושאר פתוח חלקית". סמואלס טיפסה ונכנסה פנימה ופתחה את דלת הכניסה כדי לאפשר לאחרים להיכנס, והם פשטו על ארון המכנסיים שלו, וכל אחד מהם לבש אותם בתורו. הקבוצה גם גנבה מספר תצלומים. חברה נוספת בשם, מרגו בירד, נזכרת כי הם היו חברים טובים של מקרטני - לעיתים קרובות היא הייתה לוקחת את כלבו לטיול - ומאוחר יותר קיבלה משרה בבית אפל קורפס. לדבריה, היא התבקשה להחזיר תמונה מסוימת, וכך עשתה.

הקלטה אחרת של השיר נמצאת באלבום Anthology 3.

בסיקור של השיר נטען כי .

==קישורים חיצוניים==

==הערות שוליים==

קטגוריה:שירי הביטלס
קטגוריה:שירי 1969
קטגוריה:שירים באנגלית
ארמיית הריין הבריטית

ארמיית הריין הבריטית (באנגלית: British Army of the Rhine, בראשי תיבות: BAOR) היה שמן של שתי עוצבות של הצבא הבריטי, אשר הוקמו ככוח כיבוש בריטי בגרמניה, האחת לאחר מלחמת העולם הראשונה והאחרת לאחר מלחמת העולם השנייה.

==ארמיית הריין הראשונה: 1919–1929==
ארמיית הריין הראשונה הוקמה במרץ 1919 כדי להוציא לפועל ביחד עם יחידות מצבאות אחרים של מדינות ההסכמה את החזקתו של חבל הריין כאזור כיבוש, בהתאם לתנאי הסכם שביתת הנשק עם גרמניה. מפקדה הראשון של הארמייה היה הפילדמרשל לורד פלומר ומקום מושבה היה בעיר קלן וסביבותיה. היא פורקה ב-1929, לקראת יציאת צבאות מדינות ההסכמה מחבל הריין בעקבות הסכמי לוקרנו.

הארמייה כללה עם הקמתה חמישה קורפוסים ובהם 11 דיוויזיות. יחידות אלו פורקו ברובן במהרה, ושנה לאחר הקמתה כללה הארמייה שישה גדודים בלבד. בקיץ 1920 היו בה בסך הכל 13,360 איש. מ-1922 ואילך כללה הארמייה שתי חטיבות (בריגדות הריין ה-1 וה-2) אשר הרכב הגדודים שלהן השתנה מעת לעת.

אנשי הארמייה הוציאו לאור בשנות קיומה את העיתון היומי The Cologne Post.

==ארמיית הריין השנייה: 1945–1994==
ארמיית הריין השנייה הוקמה ב-25 באוגוסט 1945 במקומה של קבוצת הארמיות ה-21. מפקדה הראשון (1945–1946) היה הפילדמרשל מונטגומרי. תפקידה המקורי היה פיקוד על היחידות שהנהיגו את ממשל הצבאי באזור הכיבוש הבריטי בגרמניה. לאחר שסמכויות השלטון האזרחיות הוחזרו לגרמניה הפכה הארמייה למפקדה עבור הגייסות הבריטים בגרמניה בלבד.

ככל שהתעצם האיום של מתקפה סובייטית על גרמניה המערבית על פני המישור הצפון-גרמני, עלתה חשיבותה של הארמייה ככוח מגן על גרמניה. היא השתלבה בכוחות נאט"ו בגרמניה לאחר הקמת ברית זו, והכוח הקרבי העיקרי בה היה הקורפוס הבריטי ה-1. בשנים 1952–1993 שימש מפקד הארמייה גם כמפקד קבוצת הארמיות הצפונית של נאט"ו באירופה (NORTHAG). בשעתו הייתה הארמייה מצוידת גם בנשק גרעיני טקטי.

קיצוצי תקציב בבריטניה בעקבות התפרקות ברית המועצות הביאו לפירוקה של הארמייה ב-1994. היא הוחלפה על ידי מסגרת אחרת – הכוחות הבריטיים בגרמניה (BFG), אשר עזבה את גרמניה בשנת 2020.

==קישורים חיצוניים==

קטגוריה:ארמיות בריטיות
קטגוריה:יחידות צבא היסטוריות
קטגוריה:המלחמה הקרה
קטגוריה:נאט"ו
קטגוריה:גרמניה: צבא וביטחון
קטגוריה:בעקבות מלחמת העולם הראשונה
קטגוריה:בעקבות מלחמת העולם השנייה
קטגוריה:שלטון הכיבוש של בעלות הברית בגרמניה
סופיה גצובה

סופיה (סוניה) גֶצוֹבָה (ו' בתשרי תרל"ג, 1872 – י"ב בתמוז תש"ו, 1946) הייתה רופאה פתולוגית, מחלוצי הפתולוגיה בארץ ישראל.
== חייה ==
גצובה נולדה ברוסיה ולמדה רפואה באוניברסיטת ברן, הוסמכה לרפואה בשנת 1904 והשתלמה במכון פסטר בפריז. עבדה כפתולוגית ושימשה רופאה באוניברסיטת ברן. נושא עבודת הדוקטור שלה היה 'בלוטת המגן של הקראטנים והאידיוטים'. בעת המחקר גילתה תאים מיוחדים מפוזרים בין התאים התירואידים, והם נקראו על שמה. בנוסף חקרה את חוט השדרה של חולי פלצת (טטנוס) שקיבלו ריפוי בגופרת מגנזיום, תרבית רקמה, שחפת ניסויית ואבעבועות רוח. בשנת 1912 קיבלה את התואר דוצנט (מרצה בכירה) לאנטומיה פתולוגית.

בשנת 1925 עלתה לארץ ישראל, והייתה בין הרופאים הפתולוגים הראשונים בארץ. היא החליפה במעבדת הפתולוגיה של בית החולים הדסה בירושלים את ד"ר יעקב ארדהיים, מגדולי הפתולוגים בווינה, שהחליף את ד"ר בנימין רומן.

החל משנת 1926 שימשה כפרופסור ועמדה בראש המכון לאנטומיה פתולוגית במרכז רפואי הדסה, אותו הרחיבה ופיתחה במשך 14 שנה. בנוסף ייסדה מוזיאון רפואי בהדסה. בישראל עסקה בעיקר בנתיחת גופות, כשהייתה נוסעת לבדה בכל הארץ, ביום ובלילה בתנאים קשים ובאמצעים דלים.

בימי מאורעות תרפ"ט (1929), אחרי הטבח בחברון, הייתה חברת הוועדה הרפואית, ביחד עם ד"ר גרשון גרי ועוד, שבדקה את גופות הנרצחים לשם קביעת האכזריות בביצוע הרצח.

גצובה הייתה מרצה בכירה בפקולטה לרפואה באוניברסיטה העברית בירושלים, כשבשנת 1940 העניקה לה האוניברסיטה באופן רטרואקטיבי עם פרישתה את המינוי פרופסור אמריטה. גצובה הייתה האישה הראשונה שמונתה לפרופסור בארץ ישראל.

בין השנים 1898–1903 הייתה גצובה ארוסתו הראשונה של חיים ויצמן. גצובה הייתה פעילה בסיעת הפרקציה הדמוקרטית והשתתפה כצירה בקונגרסים הציוניים הראשונים.

גצובה נפטרה בירושלים בי"ב בתמוז תש"ו ונטמנה בבית העלמין בהר הזיתים.

מתלמידיה : ד"ר אלחנן רבינוביץ.

==לקריאה נוספת==
* 'גצובה, סופיה', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 140. 
* 'גצובה, סופיה', עמ' 43, 'נשים בישראל: לקסיקון'. הוצאת עם עובד בשיתוף ירחון נעמת, 1991.
* 'גצובה, סופיה', עמ' 134–135, 'רופאיה של ארץ ישראל: 1799-1948'. בעריכת ניסים לוי ויעל לוי, הוצאת א. בחור, 2008.
* צ' שחורי-רובין, "פרופ' סופיה גצובה: חלוצת הפתולוגיה בארץ ישראל", קורות-שנתון לתולדות הרפואה ומדעי הטבע, כרך כא (תשע"ב-תשע"ג), עמ' כה-נד.

== קישורים חיצוניים ==

*
* 
*פרופ' הנרי אונגר, תפקידים ואתגרים לפתולוגיה - מאמר במלאת 19 שנה לפטירת גצובה, למרחב, 19 ביולי 1965, עמ' 3–4 ([http://jpress.org.il/Olive/APA/NLI_heb/SharedView.Article.aspx?href=LMRV%2F1965%2F07%2F19&id=Ar00304&sk=3F12950A חלק 1], [http://jpress.org.il/Olive/APA/NLI_heb/SharedView.Article.aspx?href=LMRV%2F1965%2F07%2F19&id=Ar00412&sk=D33CA425 חלק 2])
* 

== הערות שוליים ==

קטגוריה:סגל האוניברסיטה העברית בירושלים: רפואה
קטגוריה:ראשוני האוניברסיטה העברית בירושלים
קטגוריה:חיים ויצמן
קטגוריה:אישים שהשתתפו בוועידות הקונגרס הציוני העולמי
קטגוריה:נשות העלייה הרביעית
קטגוריה:אנשי העלייה הרביעית
קטגוריה:יהודים הקבורים בהר הזיתים: חלקת הקדושים
קטגוריה:יהודיות בלארוסיות
קטגוריה:סגל מרכז רפואי הדסה
קטגוריה:ירושלים: רופאים
קטגוריה:פתולוגים ביישוב
קטגוריה:חוקרות פתולוגיה ישראליות
קטגוריה:בוגרות אוניברסיטת ברן
קטגוריה:ארץ-ישראלים שנולדו ב-1872
קטגוריה:ארץ-ישראלים שנפטרו ב-1946
קטגוריה:מדעניות המאה ה-19
ז'נבייב בוז'ולד

ז'נבייב בוז'ולד (באנגלית: Geneviève Bujold; נולדה ב-1 ביולי 1942) היא שחקנית קולנוע קנדית זוכת פרס גלובוס הזהב לשחקנית הטובה ביותר ומועמדת פרס אוסקר לשחקנית הטובה ביותר לשנת 1969 על תפקידה בסרט "אן של אלף הימים".

==ביוגרפיה==

בוז'ולד נולדה במונטריאול ללורטה ולג'וזף בוז'ולד.
מוצאה של בוז'ולד הוא צרפתי קנדי ואירי.
התחנכה במוסדות לימוד דתיים לפני שלמדה תיאטרון בקונסרבטוריון לאומנות ודרמה שבעיר הולדתה.
התגלתה לראשונה דווקא בצרפת בסרטו של אלן רנה "המלחמה נגמרה" בו שיחקה לצידו של איב מונטאן.
בעת ששהתה בצרפת הצטלמה בוז'ולד גם לסרטו של פיליפ דה ברוקה "מלך ליום אחד".
בקנדה התפרסמה בוז'ולד בדרמות "מעשה הלב" ו"איזבל" בתפקידים עליהם זכתה בפרסי הקולנוע הקנדי.

בוז'ולד התפרסמה בקנה מידה עולמי בשנת 1969 עם יציאת הדרמה ההיסטורית "אן של אלף הימים" בה שיחקה בתפקיד אן בולין אשתו של המלך הנרי השמיני (ריצ'רד ברטון).
על הופעתה בסרט זכתה בוז'ולד בפרס גלובוס הזהב לשחקנית הטובה ביותר והייתה מועמד לפרס אוסקר לשחקנית הטובה ביותר אותו הפסידה למגי סמית'.
הופיעה ב-1970 בעיבודו הקולנועי של הבמאי היווני המוערך מייקל קאקויאניס לטרגדיה היוונית "נשות טרויה" בתור הנביאה המיתולוגית קסנדרה לצידן של קתרין הפבורן וונסה רדגרייב.
ב-1974 שיחקה בסרט האסונות "רעידת אדמה" בתפקיד השחקנית דניס מארשל.
ב-1976 הופיעה בוז'ולד במותחן המסתורין של בריאן דה פלמה "הזדמנות שנייה" בתפקיד אליזבת אשתו החטופה של סוחר המקרקעין מייקל קורטלנד (קליף רוברטסון).
ב-1979 שיחקה בתפקיד הראשי במותחן של מייקל קרייטון "עילפון חושים" בתור המנתחת ד"ר סוזן ווילר.

ב-1984 שיחקה בוז'ולד לצידו של קלינט איסטווד במותחן הפשע "על חבל מתוח".
ב-1988 זכתה בוז'ולד לשבחים על הופעותייה בסרטים "תאומי המריבה" של דייוויד קרוננברג בתפקיד השחקנית קלייר ניבאו ו"מודרניים" של אלן רודולף.
בשנים האחרונות השתתפה בתפקידי משנה בקומדיה "בית ללא חוקים" ובסרטים הקנדים המצליחים
"בעיני המתבוננים"
ו"לילה אחרון". בשנת 1995, הייתה מועמדת לשחק בתפקיד קפטן ניקול ג'יינוויי בסדרת המדע הבדיוני, מסע בין כוכבים: וויאג'ר, אך בשל לוח הזמנים התובעני ויתרה עליו, וקייט מאלגרו נכנסה לנעלי תפקיד זה.

לבוז'ולד בן אחד, השחקן והמפיק מאט אלמונד מנישואיה לבמאי פול אלמונד איתו עבדה רבות במהלך הקריירה.

== פילמוגרפיה נבחרת ==
* המלחמה נגמרה (1966)
* מלך ליום אחד (1966)
* איזבל (1968)
* אן של אלף הימים (1968)
* מעשה הלב (1970)
* נשות טרויה (1971)
* קאמורסקה (1973)
* רעידת אדמה (1974)
* סייפים (1976)
* הזדמנות שנייה (1976)
* גבר נוסף, צ'אנס נוסף (1977)
* עילפון חושים (1978)
* רצח לפי פקודה (1979)
* הטיסה האחרונה של נח ארק (1980)
* משימה אחרונה (1980)
* הקדושה והחטא (1982)
* על חבל מתוח (1984)
* בחר בי (1984)
* בעקבות הכרך (1985)
* מודרניים (1988)
* תאומי המריבה (1988)
* חתונת הנייר (1989)
* איזה לילה (1992)
*מארב של רוחות (1993) 
* חברי מקס (1994)
* הרפתקאותיו של פינוקיו (1996)
* בית ללא חוקים (1997)
* בעיניי המתבונן (1999)
*אתמול בלילה (1998)
* אחוזת ג'ריקו (2003)
*Finding Home (2003)
*Disappearances (2006)
* הטרוצקי (2009)

== קישורים חיצוניים ==

קטגוריה:שחקניות קולנוע וטלוויזיה קנדיות
קטגוריה:שחקניות תיאטרון קנדיות
קטגוריה:זוכי פרס ג'יני
קטגוריה:זוכי פרס גלובוס הזהב: קולנוע: שחקנית ראשית בדרמה
קטגוריה:קנדיות שנולדו ב-1942
קטגוריה:אישים זוכי פרסי איגוד מבקרי הקולנוע של לוס אנג'לס
1878 במדע

==ארכאולוגיה==
* קרל הומן החל בחפירות בפרגמון, גילוי מזבח פרגמון.
* גילוי 31 שלדים של איגואנודונים במכרה בבלגיה.

==גאוגרפיה==
* 22 ביוני – אדולף אריק נורדנשלד יצא בראש משלחת לחקר המעבר הצפון-מזרחי.

==גאולוגיה==
* צ'ארלס לפוורת' פרסם את מחקרו בהקשר לגרפוליטיים וחשיבותם להבנת סדר הזמנים בגאולוגיה.

==טכנולוגיה==
* 19 בפברואר – המצאת פטיפון על ידי תומאס אלווה אדיסון.

* 18 בדצמבר – ג'וזף סוון קיבל באנגליה פטנט על נורה חשמלית
* 31 בדצמבר – קרל בנץ ייצר מנוע עם 2 פעימות.
* המצאת שפופרת קרוקס על ידי ויליאם קרוקס
* המצאת גלגל פלטון על ידי לסטר פלטון.

==מטאורולוגיה==
* 11 בפברואר – תחילת פרסום תחזיות מזג האוויר בבריטניה.

==רפואה==
* אדם פוליצר פרסם Lehrbuch der Ohrenheilkunde בה ייסד את אותולוגיה.

==נולדו==
* 1 בינואר – אגנר ארלנג, מתמטיקאי דני (נפטר ב-1929) 
* 25 בינואר – ארנסט אלקסנדרסון, ממציא אמריקאי (נפטר ב-1975)
* 5 בפברואר – אנדרה סיטרואן, ממציא צרפתי (נפטר ב-1935)
* 8 בפברואר – מרטין בובר, פילוסוף אוסטרי-ישראלי (נפטר ב-1965)
* 28 בפברואר – פייר פאטו, מתמטיקאי צרפתי (נפטר ב-1929)
* 4 במרץ – פטר אוספנסקי, פילוסוף רוסי (נפטר ב-1947)
* 28 באוגוסט – ג'ורג' הויט ויפל, רופא אמריקאי, חתן פרס נובל (נפטר ב-1976)
* 25 בדצמבר – לואי שברולה, ממציא אמריקאי (נפטר ב-1941)

==נפטרו==
* 18 בינואר – ויליאם סטוקס, רופא אירי (נולד ב-1804)
* 18 בינואר – אנטואן בקרל, פיזיקאי צרפתי (נולד ב-1788)
* 19 בינואר – אנרי ויקטור רניו, כימאי צרפתי (נולד ב-1810)
* 8 בפברואר – אליאס פריס, בוטנאי שוודי (נולד ב-1794)
* 10 בפברואר – קלוד ברנאר, פיזיולוג צרפתי (נולד ב-1813)
* 26 בפברואר – אנג'לו סצ'י, אסטרונום איטלקי (נולד ב-1818)
* 20 במרץ – יוליוס פון מאייר, פיזיקאי גרמני (נולד ב-1814)
* 13 במאי – ג'וזף הנרי, פיזיקאי אמריקאי (נולד ב-1797)
* 6 ביוני – רוברט סטירלינג, ממציא סקוטי (נולד ב-1790)
* 23 ביולי – קרל רוקיטנסקי, רופא אוסטרי (נולד ב-1804)

==קישורים חיצוניים==

*
מורן בוזובסקי

מורן בוזובסקי (נולדה ב-23 במרץ 1992) היא מאמנת התעמלות אמנותית ישראלית, לשעבר קפטנית נבחרת ישראל בהתעמלות אמנותית. כיום מכהנת כמנכל״ית ענף ההתעמלות האומנותית במכבי תל אביב. כמו כן היא חברת הוועדה המקצועית באיגוד ההתעמלות בישראל, ומקימת רשת בתי ספר ללימוד התעמלות אומנותית.

==ביוגרפיה==

בוזובסקי החלה להתעמל בשנת 1996 והשתייכה לאגודה מכבי מקפ"ת פתח תקווה. אל ענף ההתעמלות האמנותית הגיעה במקרה, כאשר הייתה בת ארבע, ואמה חיפשה עבורה ועבור אחותה התאומה, שרון, תחביב לשעות הפנאי, ולכן שלחה אותן לאימון התנסות בהתעמלות קרקע. באחד הימים לקחה אותם האם למתחם האימון במועד שגוי, בעת שהתקיים בו שיעור בהתעמלות אמנותית, המאמנת ילנה זליקמן עודדה את האמה להכניס את הילדות לניסיון, שרון פרשה לאחר זמן קצר, ומורן נשארה באימונים.

בוזובסקי הייתה אלופת ישראל לשנת 2007 בדרגת נערות. בשנת 2006 הגיעה למקום החמישי עם תרגיל האלות באליפות אירופה לדרגת נערות, ושנה לאחר מכן עמדה בראש קבוצת הנערות באליפות אירופה בה סיימו במקום החמישי. בהמשך, עברה להתחרות בבוגרות.

באליפות העולם שנערכה במוסקבה בספטמבר 2010 זכתה יחד עם חברותיה לנבחרת ישראל בהתעמלות אמנותית בהישג שיא בקרב רב כאשר דורגה במקום רביעי.

באליפות העולם שנערכה במונפלייה בצרפת בספטמבר 2011 זכתה הנבחרת בהישג השיא שלה כאשר זכתה במדליית ארד בגמר התרגיל המשולב של 3 סרטים ו-2 חישוקים בתוצאה של 26.675 נק'. לעומת זאת אכזבה הנבחרת בתחרות הקרב-רב כאשר ביצעה מספר טעויות בתרגיל הכדורים, בו דורגה במקום 14 בלבד, ונדחקה למקום העשירי בסיכום שני התרגילים. ובכך החמיצה את השלב הראשון בהשגת הקריטריון הנדרש להשתתפות באולימפיאדת לונדון (2012), אולם בתחרות קדם-אולימפית שהתקיימה ב-17 בינואר 2012 זכתה עם הנבחרת במקום השלישי בתחרות, ובמדליית כסף בגמר הקרב רב והעפילה לאולימפיאדה. באולימפיאדה העפילה הנבחרת לגמר וסיימה במקום השמיני.

כשנה לאחר האולימפיאדה פנה מנכ״ל מכבי תל אביב והציע לבוזובסקי לנהל את המחלקה להתעמלות אומנותית. בוזובסקי נענתה בחיוב. כמו כן הקימה רשת בתי ספר להתעמלות אומנותית בשם B-MOR אותה היא מנהלת.

נשואה לאורן ואם לשני ילדים.

==קישורים חיצוניים==

* 
* [http://isrg.co.il/is_gymnasts.php?gym_id=306&association=43&status=details מורן בוזובסקי], באתר ההתעמלות האומנותי הישראלי
* [http://www.gymstyle.co.il/?q=he/node/444 מורן בוזובסקי], באתר gymstyle
* 
* 
* 
* 
* 
* 

==הערות שוליים==

קטגוריה:מתעמלות אומנותיות ישראליות
קטגוריה:מתעמלות אומנותיות באולימפיאדת לונדון (2012)
קטגוריה:משתתפות ישראליות באולימפיאדת לונדון (2012)
קטגוריה:פתח תקווה: אישים
קטגוריה:בוגרי תיכון בן-גוריון (פתח תקווה)
קטגוריה:בוגרות המכללה האקדמית בווינגייט
קטגוריה:בוגרי המכללה האקדמית בווינגייט
קטגוריה:תאומים ישראלים
קטגוריה:ישראליות שנולדו ב-1992
קטגוריה:ישראלים שנולדו ב-1992
1879 במדע

==ארכאולוגיה==
* תחילת חפירות גדולות בבבל על ידי אורמוזד ראסם
* גילוי ציורי קיר במערת אלטאמירה.

==ביולוגיה==
* היינריך אנטון דה ברי לראשונה משתמש במונח סימביוזה.

==גאולוגיה==
* ואסילי דוקוצ'ייב פרסם את מחקריו בפדולוגיה.

==טכנולוגיה==
* 31 במאי – ורנר פון סימנס מפעיל רכבת חשמלית באמצעות מקור חשמל חיצוני.
* 22 באוקטובר – המצאת תומאס אלווה אדיסון לשיפור נורה חשמלית.

==כימיה==
* פר תאודור קלבה גילה הולמיום ותוליום.
* לרס נילסון גילה סקנדיום.

==פיזיקה==
* גילוי אפקט הול על ידי אדבין הול.
* ניסוח חוק סטפן-בולצמן על ידי יוזף סטפן.

==נולדו==
* 1 בינואר – ארנסט ג'ונס, נוירולוג בריטי (נפטר ב-1958)
* 22 בפברואר – יוהנס ברנסטד, כימאי דני (נפטר ב-1947)
* 8 במרץ – אוטו האן, פיזיקאי גרמני, חתן פרס נובל (נפטר ב-1968)
* 14 במרץ – אלברט איינשטיין, פיזיקאי גרמני, חתן פרס נובל (נפטר ב-1968)
* 20 במרץ – מוד מנטן, רופאה ומדענית קנדית, עסקה בביוכימיה, היסטוכימיה ובקינטיקה אנזימטית (נפטרה ב-1960)
* 28 במרץ – מילוטין מילנקוביץ', גאופיזיקאי סרבי (נפטר ב-1958)

==נפטרו==
* 3 במרץ – ויליאם קינגדן קליפורד, מתמטיקאי אנגלי (נולד ב-1845)
* 4 באפריל – היינריך וילהלם דוב, פיזיקאי גרמני (נולד ב-1803)
* 4 במאי – ויליאם פרוד, מהנדס בריטי (נולד ב-1810)
* 5 בנובמבר – ג'יימס קלרק מקסוול, פיזיקאי סקוטי (נולד ב-1831)

==קישורים חיצוניים==

*
פיאט CR 42

הפיאט CR 42 פאלקו (באיטלקית: Fiat C.R.42 Falco; פאלקו פירושו בז) היה מטוס קרב דו-כנפי חד מושבי איטלקי. המטוס שימש את חיל האוויר המלכותי האיטלקי סמוך למלחמת העולם השנייה ובתקופת מלחמת העולם השנייה. יצרנית המטוס הייתה חברת "פיאט אוויאציונה" (Fiat Aviazione) שמרכזה בטורינו, והיא סיפקה את המטוס לחילות האוויר של איטליה, בלגיה, שוודיה והונגריה. יותר מ-1,800 כלים מסוג זה נבנו, והיה זה אחד מכלי הטיס האיטלקים הנפוצים במלחמת העולם השנייה.

==קישורים חיצוניים==

==הערות שוליים==

קטגוריה:מטוסים במלחמת העולם השנייה
קטגוריה:מטוסי קרב מתוצרת איטליה
קטגוריה:מטוסים איטלקיים במלחמת העולם השנייה
מאת'רוול (כדורגל)

אצטדיון פיר פארק
מועדון הכדורגל מאת'רוול (באנגלית: Motherwell Football Club) הוא מועדון כדורגל סקוטי מקצועני מהעיר מאת'רוול שבצפון מחוז לנרקשייר שנוסד ב-1886. המועדון משחק בליגת העל הסקוטית והוא אחד משבע הקבוצות שנשארו בה מאז יסודה ב-1998 (לפני כן ירד ב-1985). מאז 1896 הקבוצה משחקת ב"אצטדיון פיר פארק" שבעיר מאת'רוול, אשר מכיל 13,742 מקומות ישיבה.

היריבות העיקריות של הקבוצה מאז ומעולם הן הקבוצות המילטון אקדימקל ואיירדריוניאנס המקומיות. המשחקים ביניהן נקראים "הדרבי של לנרקשייר".

המועדון זכה סך הכל ב-4 תארים לאומיים מקומיים: בליגת העל הסקוטית לעונת 1931/1932, בגביע הסקוטי בעונות 1951/1952 ו-1990/1991 ובגביע הליגה הסקוטית לעונת 1950/1951.

==היסטוריה==

==הישגים באירופה==

* מוקדמות ליגת האלופות:
** סיבוב שלישי (1): 

* הליגה האירופית:
** סיבוב רביעי פלייאוף (2): , 
** סיבוב שלישי (1): 
** סיבוב מוקדמות (1): 

* גביע אופ"א:
** סיבוב ראשון (2): 1994/1995, 
** סיבוב מוקדמות (1): 1995/1996 

* גביע אירופה למחזיקות גביע:
** סיבוב ראשון (1): 1991/1992

==תארים==
* ליגת העל הסקוטית: 
**זכייה (1): 1931/1932
**סגנות (7): 1926/1927, 1929/1930, 1932/1933, 1933/1934, 1994/1995, 2012/2013, 2013/2014

* הגביע הסקוטי:
**זכייה (2): 1951/1952, 1990/1991
**סגנות (6): 1930/1931, 1932/1933, 1938/1939, 1950/1951, 2010/2011, 2017/2018

* גביע הליגה הסקוטית:
**זכייה (1): 1950/1951
**סגנות (3): 1954/1955, 2004/2005, 2017/2018

* ליגת לנרקשייר:
**זכייה (1): 1899/1899
**סגנות (3): 1900/1901

*גביע לנרקשייר: 
**זכייה (40): 1894/1895, 1898/1899, 1900/1901, 1906/1907, 1907/1908, 1911/1912, 1926/1927, 1927/1928, 1928/1929, 1929/1930, 1931/1932, 1932/1933, 1936/1937, 1939/1940, 1949/1950, 1951/1952, 1952/1953, 1953/1954, 1954/1955, 1955/1956, 1956/1957, 1957/1958, 1958/1959, 1959/1960, 1960/1961, 1961/1962, 1963/1964, 1968/1969, 1972/1973, 1976/1977, 1980/1981, 1982/1983, 1984/1985, 1988/1989, 1989/1990, 1990/1991, 2009/2010, 2010/2011, 2012/2013, 2013/2014
**סגנות (14): 1887/1888, 1893/1894, 1895/1896, 1897/1898, 1914/1915, 1922/1923, 1925/1926, 1950/1951, 1960/1961, 1962/1963, 1969/1970, 1970/1971, 1974/1975, 1992/1993

*אליפות מערב סקוטלנד:
**זכייה (1): 1902/1903

==קישורים חיצוניים==

* 

קטגוריה:קבוצות כדורגל סקוטיות
קטגוריה:קבוצות כדורגל שהוקמו ב-1886